**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRIPAŽINTO**

**NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO NEMATERIALIOJO, ILGALAIKIO IR TRUMPALAIKIO MATERIALIOJO TURTO NURAŠYMO IR LIKVIDAVIMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti pripažintą netinkamu (negalimu) naudoti valstybei nuosavybės teise priklausantį Klaipėdos miesto savivaldybės patikėjimo teise valdomą, ir šiuo metu savivaldybės biudžetinės įstaigos (toliau – BĮ) Klaipėdos miesto savivaldybės viešosios bibliotekos pagal panaudos sutartis naudojamą ir disponuojamą nematerialųjį, ilgalaikį ir trumpalaikį materialųjį turtą – kompiuterius, kompiuterinę techniką, programinę įrangą.

**2. Projekto rengimo priežastys ir kuo remiantis parengtas sprendimo projektas.**

Įgyvendindama bibliotekų renovacijos ir modernizavimo 2003-2013 metų programą, Lietuvos Respublikos kultūros ministerija, vadovaudamasi Lietuvos Vyriausybės 2002-09-17 nutarimu Nr. 1454 „Dėl bibliotekų renovacijos ir modernizavimo 2003-2013 metų programos patvirtinimo“, Lietuvos Vyriausybės 2004-12-01 nutarimu Nr. 1528 „Dėl turto perdavimo“, Lietuvos Respublikos Vyriausybės 2006-09-19 nutarimu Nr. 912 „Dėl kompiuterinės įrangos perdavimo“, Lietuvos Vyriausybės 2007-05-30 nutarimu Nr. 530 „Dėl kompiuterinės įrangos perdavimo“, Lietuvos Vyriausybės 2008-04-09 nutarimu Nr. 340 „Dėl kompiuterinės įrangos perdavimo savivaldybėms“, perdavė Klaipėdos miesto savivaldybei valdyti ir naudoti patikėjimo teise nematerialųjį, ilgalaikį ir trumpalaikį materialųjį turtą – kompiuterius, kompiuterinę techniką bei programinę įrangą.

 Panaudos 2009-06-04 sutartimi Nr. J11-50, panaudos 2009-06-04 sutartimi Nr. J11-51, panaudos 2009-06-04 sutartimi Nr. J11-67, panaudos 2009-06-04 sutartimi Nr. J11-67 ir 2010-03-18 panaudos sutartimi J11-37, turtas buvo perduotas BĮ Klaipėdos miesto savivaldybės viešajai bibliotekai.

Klaipėdos miesto savivaldybės administracija gavo Klaipėdos miesto savivaldybės viešosios bibliotekos prašymą nurašyti pagal panaudos sutartis naudojamą nematerialųjį, ilgalaikį ir trumpalaikį materialųjį turtą, kompiuterius, kompiuterinę techniką bei programinę įrangą. Įstaigoje sudaryta komisija siūlo šį turtą nurašyti, nes turtas moraliai pasenęs, neremontuojamas ir darbui netinkamas.

Klaipėdos miesto savivaldybės administracija raštu kreipėsi į Lietuvos Respublikos kultūros ministeriją dėl sutikimo nurašyti minėtą turtą, institucijos sutikimas buvo gautas.

Savivaldybės tarybos sprendimas reikalingas BĮ Klaipėdos miesto savivaldybės viešosios bibliotekos naudojamam nematerialiajam, ilgalaikiam ir trumpalaikiam materialiajam turtui nurašyti.

**3. Kokių rezultatų laukiama.**

BĮ Klaipėdos miesto viešosios bibliotekos nematerialusis, ilgalaikis ir trumpalaikis materialusis turtas bus nurašytas kaip neveikiantis ir netinkamas naudoti.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – siūloma nurašyti pagal panaudos sutartis naudojamą BĮ Klaipėdos viešosios bibliotekos nematerialųjį, ilgalaikį ir trumpalaikį materialųjį turtą, kaip netinkamą naudoti.

Teikiame svarstyti šį sprendimo projektą.

Skyriaus vedėjo pavaduotoja Genovaitė Paulikienė